b"\n_START_ARTICLE_\nKadmos\n_START_SECTION_\nEtymologi\n_START_PARAGRAPH_\nKadmos' navn har usikker etymologi. Det har blitt fors\xc3\xb8kt knyttet til semittiske qdm, \xc2\xab\xc3\x98sten\xc2\xbb, og greske kekasmai (<*kekadmai), \xc2\xab\xc3\xa5 skinne\xc2\xbb, men Robert Beekes avviser disse avledningene og betrakter navnet som \xc2\xabf\xc3\xb8r-gresk\xc2\xbb.\n_START_SECTION_\nSamothrake\n_START_PARAGRAPH_\nEtter at hans s\xc3\xb8ster Europa hadde blitt bortf\xc3\xb8rt fra F\xc3\xb8nikias kyster av Zevs, ble Kadmos sendt ut av sin far for \xc3\xa5 finne henne, og ikke komme tilbake uten henne. Da Kadmos var uten suksess, eller lite villige \xc3\xa5 g\xc3\xa5 opp mot selveste Zevs, havnet han p\xc3\xa5 Samothrake, \xc3\xb8ya som var hellig for \xc2\xabde store guder\xc2\xbb og Kabeiroi, hvis mysterier som kom til \xc3\xa5 bli dyrket ogs\xc3\xa5 ved Theben. Kadmos dro ikke alene til Samothrake. Han kom med sin \xc2\xablangt-skinnende\xc2\xbb mor Telefassa og med sin bror som ga navn til nabo\xc3\xb8ya Thasos. En identisk sammensatt trio som hadde andre navn kom til Samothrake, if\xc3\xb8lge Diodorus Siculus: Elektra og hennes to s\xc3\xb8nner Dardanos og Eetion. Det var ogs\xc3\xa5 en fjerde figur, Elektras datter Harmonia, som Kadmos tok som sin brud da Zevs hadde bortf\xc3\xb8rt og forf\xc3\xb8rt Europa. Bryllupet var det f\xc3\xb8rste som ble feiret p\xc3\xa5 Jorden, hvor gudene brakte med gaver, i henhold til Diodorus Siculus og som spiste sammen med brudgommen og hans brud.\n_START_SECTION_\nGrunnlegger av Theben\n_START_PARAGRAPH_\nI l\xc3\xb8pet av sine vandringer kom Kadmos til Delfi hvor han konsulterte orakelet. Han ble beordret \xc3\xa5 oppgi sin s\xc3\xb8ken og f\xc3\xb8lge en s\xc3\xa6rskilt ku som hadde tegningen av en halvm\xc3\xa5ne p\xc3\xa5 flanken og p\xc3\xa5 det sted hvor kua la seg ned, skulle han bygge en by._NEWLINE_Kua ble gitt til Kadmos av Pelagon, konge av Fokis, og den ledet ham til Boiotia hvor han grunnla byen Theben. En digresjon ved Robert Graves foresl\xc3\xa5r at kua ble sluppet fri innenfor et moderat bestemt omr\xc3\xa5de, og der hvor kua la seg ned, ble det reist et tempel for m\xc3\xa5negudinnen Selene._NEWLINE_Med den hensikt \xc3\xa5 ofre kua til Athene sendte Kadmos en del av sitt f\xc3\xb8lge etter vann ved den n\xc3\xa6rliggende Kastalia, den kastaliske kilde. De ble drept av kildens vokter, en vanndrage (sammenlign med Hydra, uhyret fra Lerna), som igjen ble drept av Kadmos, hvilket var kulturheltens plikt for den nye orden. P\xc3\xa5 instruksjoner fra Athene s\xc3\xa5dde Kadmos dragetennene p\xc3\xa5 marken, og fra disse tennene vokste det opp et folk av barske, bev\xc3\xa6pnede menn som ble kalt for sparto\xc3\xad (\xc2\xabde s\xc3\xa5dde\xc2\xbb). Ved \xc3\xa5 kaste en stein blant dem, fikk Kadmos dem alle til \xc3\xa5 falle p\xc3\xa5 hverandre inntil det var kun fem overlevende, og disse fem st\xc3\xb8ttet ham \xc3\xa5 bygge Kadmeia, borgen i Theben, og ble deretter stamfedrene til byenes adel._NEWLINE_Grunnstoffet kadmium, oppdaget i 1817 av de tyske kjemikerne Friedrich Stromeyer og Carl Samuel Hermann, fikk sitt navn fra latin cadmia, igjen avledet fra greske kadmeia, \xc2\xabjord\xc2\xbb, og hadde f\xc3\xa5tt sitt navn fra Kadmos. Det ble kalt s\xc3\xa5 ettersom jorden var f\xc3\xb8rst funnet i n\xc3\xa6rheten av Theben, og kadmeioi var et alternativt navn for folket fra Theben siden Homers tid._NEWLINE_Dragen hadde v\xc3\xa6rt hellig for Ares og som straff m\xc3\xa5tte Kadmos i \xc3\xa5tte \xc3\xa5r tjene ham. I henhold til fortellinger fra Theben var det ved slutten av denne perioden at gudene ga ham Harmonia til hustru. Ved Theben begynte Kadmos og Harmonia en slekt med s\xc3\xb8nnen Polydoros og fire d\xc3\xb8tre: Agave, Autono\xc3\xab, Ino og Semele._NEWLINE_Ved bryllupet, enten det ble feiret ved Samothrake eller Theben, var alle gudene tilstede. Harmonia mottok som brudegave en peplos som var gjort av Athene og et halskjede gjort av Hefaistos. Dette kjedet f\xc3\xb8rte til ulykke for alle andre som eide det. Til tross for den guddommelige vesen av hans ekteskap og konged\xc3\xb8mme, kom Kadmos til \xc3\xa5 leve til \xc3\xa5 angre p\xc3\xa5 begge deler: hans familie ble tatt av bitre vanskjebner og hans by ble preget av uro. Kadmos abdiserte til sist til fordel for sin s\xc3\xb8nnes\xc3\xb8nn Pentheus, og han dro til Illyria sammen med Harmonia for \xc3\xa5 sl\xc3\xa5ss mot enchelei, et gresk betegnelse p\xc3\xa5 en illyrisk stamme. Senere, som konge, grunnla han byene Lychnidos og Bouthoe i Illyria._NEWLINE_Kadmos var dypt urolig for sin vanskjebne som var festet til ham grunnet at han hadde drept den hellige drage, og en dag bemerket han at om gudene var s\xc3\xa5 henrykt over en drages liv, kunne han like godt \xc3\xb8nske det samme livet selv. \xc3\x98yeblikkelig begynte han \xc3\xa5 vokse og endre form. Harmonia som forskrekket s\xc3\xa5 endringen, b\xc3\xb8nnfalt gudene om \xc3\xa5 f\xc3\xa5 dele sin ektefelles skjebne, hvilket hun fikk, i henhold til Hyginus._NEWLINE_I en annen versjon av fortellingen endret legemene til Kadmos og Harmonia etter at de f\xc3\xb8rst var d\xc3\xb8de. Slanger voktet deres graver mens deres sjeler ble omformet. I Evripides' Bakkantinnene ble Kamos gitt et profeti av Dionysos om at b\xc3\xa5de han selv og hans hustru ville bli forvandlet til slanger for en periode f\xc3\xb8r de til sist ville bli brakt til live blant de velsignede.\n_START_SECTION_\nDen innf\xc3\xb8dte helt fra Boiotia\n_START_PARAGRAPH_\nP\xc3\xa5 f\xc3\xb8nikisk som p\xc3\xa5 hebraisk betyr det semittisk qdm \xc2\xab\xc3\x98sten\xc2\xbb, den orientalske opprinnelsen til \xc2\xabKdm\xc2\xbb selv, i henhold til gresk mytografer. Likheten mellom Kadmos med semittiske qdm ble sporet til en utgivelse fra 1646 av R. B. Edwards. Navnet Kadmos har blitt fullstendig hellenisert. Det faktum at guden Hermes ble dyrket p\xc3\xa5 Samothrake under navnet Kadmos eller Kadmilos synes \xc3\xa5 indikere at Thebanske Kadmos ble tolket som en forfedrehelt i Theben som tilsvarte den p\xc3\xa5 Samothrake. En annen forbindelse til Samothrake for Kadmos er gitt med hans hustru Harmonia som Diodorus Siculus sa var en datter av Zevs og Elektra og f\xc3\xb8dt p\xc3\xa5 Samothrake._NEWLINE_En del moderne forskere har argumentert for at Kadmos opprinnelig var en innf\xc3\xb8dt boiotisk helt og kun i senere tider ble han sl\xc3\xa5tt sammen med fortellingen om en f\xc3\xb8nikisk vandrer med dette navnet, og til denne ble innf\xc3\xb8ringen av alfabetet tilskrevet, oppfinnelsen av jordbruket og bearbeidelse av bronse og dannelsen av sivilisasjonen generelt. Kadmos og Harmonias bryllup har blitt tolket som et konseptuelt symbolsk kobling av \xc3\xb8stlige (f\xc3\xb8nikisk) l\xc3\xa6rdom med vestlig (gresk) kj\xc3\xa6rlighet av skj\xc3\xb8nnhet."